**Az SZMSZ heti óraszámának meghatározása**

A heti óraszám meghatározása a **felnőttképzési szerződésben**, ill. képzési programban megadott adatok alapján történik:

• a képzés kezdő és befejező időpontja megadja a képzés időtartamát,

• a szakirányú oktatás összes óraszáma.

**Az oktatás várható befejezése illeszkedjen a tavaszi vagy őszi vizsgaidőszakhoz!**

A **képzési programot** a szakképző intézménnyel együttműködve közösen kell kialakítani.

Minél rövidebb a képzés időtartama, annál magasabb lesz a heti duális részmunkaidő óraszáma.

A heti részmunkaidő meghatározásához segítséget lehet kérni a kamara duális képzési tanácsadóitól.

PÉLDA I.:

Gépjármű-mechatronikai technikus felnőttképzés 12 hónap alatt.

A 40%-ra lecsökkentett képzési óraszám 845 óra.

A felnőttképzési szerződésben a képzés időtartama: 2024. 09. 23. – 2025. 09. 19. (utána van az őszi vizsgaidőszak).

Megnézzük, hány munkanap van a képzés időtartama alatt, majd kivonjuk belőle a szabadságnapokat, hogy megkapjuk tisztán a gyakorlati napok számát.

A képzési idő alatt 258 munkanap van.

Felnőttképzési jogviszonyban az éves szabadság 30 nap.

Kiszámoljuk a naptári napokra járó szabadságot:

* 2024-ben: 60/366\*68 = 5,57 = 6 nap szabadság
* 2025-ben: 30/365\*190 = 15,61 = 16 nap szabadság

Tehát 22 nap szabadság jár a munkavállalónak a részmunkaidős SZMSZ-re.

A munkanapokból kivonjuk a szabadságnapokat: 258-22=236 nap lesz a gyakorlati napok száma.

A képzési óraszámot elosztom a gyakorlati napok számával, és szorzom heti 5 nappal:

845/236\*5 = 17,9. Tehát a részmunkaidős SZMSZ heti óraszáma 18 óra lesz.

PÉLDA II.:

Egy szakma esetén a szakirányú oktatást felnőttképzési jogviszonyban **6 hónap** alatt, **636 órában** szerveznék meg. Ha a szakirányú oktatás 70%-át vállalja a duális képzőhely, akkor a képzési program duális képzőhelyi óraszáma 445 óra.

Időarányos szabadság 6 hónapra: 15 napra jutó óraszám

A részmunkaidő a 636 órából számolandó:

6 hónap 126 munkanapból áll, ebből 15 nap szabadság, azaz 111 gyakorlati nap alatt teljesítendő a 636 óra, 5 napos munkahetekkel számoljuk a heti munkaidőt, azaz

**636/111\*5=29 óra/hét részmunkaidős szerződés szükséges.**